ไฟแนนซ์ทูเดย์
อาฟเตอร์ช็อกจากคดีละเว้นการปฏิบัติหน้าที่ไม่เก็บภาษีบุตรของอดีตนายกรัฐมนตรี ทำให้ ประสงค์ พูนธเนศ อธิบดีกรมสรรพากร ส่งเรื่องให้ฝ่ายกฎหมายของกรมสรรพากรไปดูรายละเอียดคำพิพากษาของศาลชั้นต้นที่ตัดสินจำคุกอดีตผู้บริหารกรมสรรพากรและอดีต รมช.คลัง เบญจา หลุยเจริญ เพื่อดูว่าจะต้องจัดการอะไรเพิ่มเติม จะนั่งทำไม่หืออืออะไร อนาคตอาจจะมีเรื่องมาหาได้
9 ส.ค. 2559

อาฟเตอร์ช็อกจากคดีละเว้นการปฏิบัติหน้าที่ไม่เก็บภาษีบุตรของอดีตนายกรัฐมนตรี ทำให้ ประสงค์ พูนธเนศ อธิบดีกรมสรรพากร ส่งเรื่องให้ฝ่ายกฎหมายของกรมสรรพากรไปดูรายละเอียดคำพิพากษาของศาลชั้นต้นที่ตัดสินจำคุกอดีตผู้บริหารกรมสรรพากรและอดีต รมช.คลัง เบญจา หลุยเจริญ เพื่อดูว่าจะต้องจัดการอะไรเพิ่มเติม จะนั่งทำไม่หืออืออะไร อนาคตอาจจะมีเรื่องมาหาได้
สัปดาห์นี้ ผยง ศรีวณิช รองกรรมการผู้จัดการใหญ่ ผู้บริหารสายงานธุรกิจตลาดเงินตลาดทุน ธนาคารกรุงไทย หนึ่งเดียวคนนี้ที่หาญกล้ายื่นใบสมัครตำแหน่งผู้จัดการใหญ่ จะเข้าสอบสัมภาษณ์แสดงวิสัยทัศน์ต่อคณะกรรมการสรรหา วิชั่นหนุ่มผยงจะเด็ดขนาดไหนต้องรอฟัง แต่ถ้าท่านประธานบอร์ดแบงก์ สมชัย สัจจพงษ์ สนับสนุนก็ไม่น่าห่วง
ช่วงนี้สินเชื่อส่วนบุคคลอาละวาดหนัก สำหรับลูกค้าชั้นดี พนักงานขายโทรหากันจนไม่เป็นอันทำงาน ที่ล้ำกว่าเพื่อนเป็นการเสนอสินเชื่อของธนาคารใหญ่แห่งหนึ่งที่ตอนนี้เป็นของต่างชาติไปแล้ว ชวนลูกค้ากู้ดอกเบี้ยต่ำแค่ 6-7% ด้วยการกู้เงินซื้อคอนโดที่ร่วมโครงการในแหล่งท่องเที่ยว เช่น บางแสน พัทยา หัวหิน ถ้ากู้ผ่านจะให้เงินเกินวงเงินกู้ 10-20% ได้เงินส่วนเกินนี้ไปใช้ต่ำกว่ารูดปรื๊ดเงินสดบัตรเครดิต